《王日起谋请乐轩先生主席其乡隐山堂喜以诗赠之 其三》
宋代·林希逸

相逢刮眼试金篦，直下承当是嫡儿。长恨马驹天下少，汝今分骨我分皮。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。